3. การประกอบธุรกิจของแต่ละสายผลิตภัณฑ์

กระบวนการผลิตไฟฟ้าและไอน้ำพลังความร้อนร่วม (Cogeneration Combined Cycle)
ประกอบด้วยเครื่องกำเนิดไฟฟ้ากังหันแก๊ส (Gas Turbine) จำนวน 3 ชุด ซึ่งแบ่งเป็นขนาด 46
เมกะวัตต์ จำนวน 2 ชุด และขนาด 10 เมกะวัตต์ จำนวน 1 ชุด, เครื่องกำเนิดไฟฟ้ากังหันไอน้ำ
(Steam Turbine) ขนาด 38 เมกะวัตต์ จำนวน 1 ชุด
การผลิตจะเริ่มจากการผลิตไฟฟ้าด้วยเครื่องกำเนิดไฟฟ้ากังหันแก๊ส
ซึ่งขับเคลื่อนด้วยพลังงานที่ได้จากการเผาไหม้ภายในของก๊าซธรรมชาติและอากาศ
พลังงานความร้อนที่เหลือจากการขับเคลื่อนกังหันแก๊สถูกนำไปผลิตไอน้ำความดันสูงเพื่อใช้เป็นพลังงานขับเคลื่อนเครื่องกำเนิดไฟฟ้ากังหันไอน้ำ
(Steam Turbine)

ผลิตภัณฑ์ที่บริษัทส่งออกจำหน่าย คือ ไฟฟ้าขนาดแรงดัน 115
กิโลโวลต์ให้การไฟฟ้าฝ่ายผลิตแห่งประเทศไทย, ไฟฟ้าขนาดแรงดัน 22 กิโลโวลต์
และไอน้ำแรงดัน 15 บาร์สำหรับ บมจ. สหพัฒนาอินเตอร์โฮลดิ้ง ในปี 2546
บริษัทมีสัดส่วนของรายได้จากการจำหน่ายไฟฟ้าและไอน้ำต่อรายได้รวม ร้อยละ 94.88 และ 5.04
ตามลำดับ

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

1) สัมปทานประกอบกิจการไฟฟ้า

บริษัทได้รับสัมปทานประกอบกิจการไฟฟ้าจากกระทรวงพลังงาน
โดยรายละเอียดเกี่ยวกับสัมปทานประกอบกิจการไฟฟ้าสามารถสรุปได้ดังนี้

+----------+-----------------------------------------------------------+
| ผ        | กระทรวงพลังงาน (โอนมาจากกระทรวงมหาดไทยตั้งแต่ 5 ตุลาคม 2545)   |
| ู้ให้สัมปทาน |                                                           |
+----------+-----------------------------------------------------------+
| ผ        | บริษัท สหโคเจน (ชลบุรี) จำกัด (มหาชน)                          |
| ู้รับสัมปทาน |                                                           |
+----------+-----------------------------------------------------------+
| สัมปทาน   | สัมปทานประกอบกิจการโรงไฟฟ้า                                  |
|          | ในเขตสวนอุตสาหกรรมเครือสหพัฒน์-ศรีราชา ตำบลหนองขาม อำเภอศรีราชา |
|          | จังหวัดชลบุรี                                                 |
+----------+-----------------------------------------------------------+
| วันท      | 26 พฤษภาคม 2541                                           |
| ี่รับสัมปทาน |                                                           |
+----------+-----------------------------------------------------------+
| อ        | 15 ปี นับจากวันที่ 26 พฤษภาคม 2541 ถึงวันที่ 25 พฤษภาคม 2556       |
| ายุสัมปทาน | (อายุสัมปทานครอบคลุมตั้งแต่การก่อสร้าง การตั้งโรงไฟฟ้าและอุปกรณ์       |
|          | และการจำหน่ายไฟฟ้า)                                         |
+----------+-----------------------------------------------------------+
| สาระสำคัญ | - บริษัทจะคิดค่าไฟฟ้าจากผู้ใช้ไฟฟ้าได้ไม่เกินอัตราที่กระทรวงพลังานกำหนด   |
|          | คือ ไม่เกินอัตราค่าไฟฟ้าของ กฟภ.                                |
|          |                                                           |
|          | -                                                         |
|          | สัมปทานครอบคลุมการ                                          |
|          | ติดตั้งเครื่องและการก่อสร้างระบบจำหน่ายไฟฟ้าที่กำหนดโดยกระทรวงพลังงาน |
|          | รวมถึงการจำ                                                |
|          | หน่ายไฟฟ้าให้แก่บุคคลที่ร้องขอใช้ไฟฟ้าภายในเขตสวนอุตสาหกรรมเครือสหพัฒน์ |
|          | –ศรีราชา                                                   |
|          |                                                           |
|          | - เมื่อบริษัทต้องการเลิกกิจการเพื่อคืนสัมปทาน                        |
|          | บริษัทจะต้องแจ้งให้กระทรวงพลังงานทราบล่วงหน้าอย่างน้อย 6 เดือน       |
|          |                                                           |
|          | - กระทรวงพลังงานมีสิทธิยกเลิกการให้สัมปทาน                       |
|          | โดยต้องแจ้งให้บริษัททราบเป็นลายลักษณ์อักษรล่วงหน้าอย่างน้อย 15 วัน      |
|          | ก่อนคำสั่งเพิกถอนสัมปทาน                                       |
|          | ใ                                                         |
|          | นกรณีที่บริษัทละเลยไม่ปฏิบัติตามเงื่อนไขข้อใดข้อหนึ่งซึ่งได้กำหนดไว้ในสัมปทาน |
|          | กระทรวงพลังงานจะเพิกถอนสัมปทานนี้ไม่ได้                          |
|          | เว้นแต่บริษัทย                                                |
|          | ังคงฝ่าฝืนเป็นเวลาเดือนหนึ่งหรือกว่านั้นตามแต่กระทรวงพลังงานจะเห็นสมควร |
|          | และกระทรวงพลังงานได้เตือนบริษัทเป็นหนังสือไม่น้อยกว่า 15 วัน          |
|          | ก่อนมีคำสั่งเพิกถอนสัมปทาน                                      |
|          |                                                           |
|          | -                                                         |
|          | ในระหว่างอายุของสัมปท                                        |
|          | านหากโรงไฟฟ้าและเครื่องอุปกรณ์ใช้การได้ไม่ดีหรือไม่เพียงพอหรือไม่ปลอดภัย |
|          | กระทรวงพลังงานมีสิทธิสั่งให้บริษัทซ่อมแซม ปรับปรุงแก้ไข                |
|          | หรือเพิ่มเติมตามที่จำเป็น                                        |
|          | ในกรณีที่บริษัทไม่ดำเนินการภายในระยะเวลาที่กระทรวงพลังงานกำหนด      |
|          | กระทรวงพลังงานจะปรับบริษัทเป็นเงินไม่เกิน 5,000 บาท               |
|          | และปรับเป็นรายวันอีกวันละ 300 บาท                              |
|          | ตลอดระยะเวลาที่บริษัทไม่ปฏิบัติตามคำสั่ง                            |
|          | และในกรณีที่สภาพของโรงไฟฟ้าหรืออุปกรณ์ของบริษัทอาจเป็นอันตรายต่อชีวิต   |
|          | อ                                                         |
|          | ธิบดีกรมธุรกิจพลังงานมีสิทธิสั่งให้บริษัทหยุดการเดินเครื่องหรือหยุดจ่ายไฟฟ้าได้ |
|          |                                                           |
|          | - เมื่อสัมปทานสิ้นอายุหรือถูกเพิกถอน                               |
|          | กระทรวงพลังงานมีสิทธิที่จะซื้อหรือไม่ซื้อกิจการไฟฟ้าทั้งหมดของบริษัท        |
|          | หากซื้อจะต้องซื้อตามราคาที่คณะกรรมการที่คณะรัฐมนตรีเห็นชอบเป็นผู้กำหนด   |
|          |                                                           |
|          | - เมื่อสัมปทานสิ้นอายุหรือถูกเพิกถอน                               |
|          | หากบริษัทมิได้ตกลงซื้อขายโรงไฟฟ้ากับกระทรวงพลังงาน                 |
|          | บริษัทต้องรื้อถอนโรงเรือน เสา สาย หรือเครื่องติดตั้งที่ได้สร้างขึ้น         |
|          | หรือติดตั้งไว้ในที่สาธารณะ และต้องจัดให้ทางหรือสถานที่นั้นคืนดีคงสภาพเดิม   |
|          | ถ้าบริษัทมิได้ปฏิบัติตามที่กล่าวมาภายใน 6                            |
|          | เดือนนับตั้งแต่วันสัมปทานสิ้นอายุหรือวันเพิกถอนสัมปทาน                  |
|          | กระทรวงพลังงานมีอำนาจจัดการดังกล่าวเสียเอง                      |
|          | โดยที่บริษัทต้องออกค่าใช้จ่ายให้ทั้งสิ้น                               |
+----------+-----------------------------------------------------------+
| ค่า       | - ค่าธรรมเนียมรายปี : ตั้งแต่วันเริ่มทำการจำหน่ายไฟฟ้าเป็นต้นไป        |
| ธรรมเนียม | บริษัทจะต้องส่งเงินให้ผู้ให้สัมปทานเป็นรายปี ในอัตรา เควีเอ. ละ         |
|          | สองบาทห้าสิบสตางค์ ของเครื่องกำเนิดไฟฟ้าทุกเครื่องรวมกัน             |
|          | แต่เงินจำนวนนี้ต้องไม่น้อยกว่าสองร้อยบาทต่อปี                        |
+----------+-----------------------------------------------------------+

2) สิทธิหรือข้อจำกัดในการประกอบธุรกิจ

บริษัทได้รับบัตรส่งเสริมการลงทุนจากสำนักงานส่งเสริมการลงทุน (Board of Investment of
Thailand : BOI) ซึ่งมีรายละเอียดดังนี้

- ไฟฟ้า 122 เมกะวัตต์ และไอน้ำ 41 ตันต่อชั่วโมง และไฟฟ้า 9.8 เมกะวัตต์ และไอน้ำ 20
ตันต่อชั่วโมง

+---------------+------------------------------------------------------+
| วันที่ได้รับการ    | เฟสแรก (ไฟฟ้า 122 เมกะวัตต์และไอน้ำ 41 ตันต่อชั่วโมง) : วันที่  |
| อนุมัติการส่งเสริม | 9 กรกฎาคม 2540                                       |
|               |                                                      |
|               | เฟสที่สอง (ไฟฟ้า 9.8 เมกะวัตต์และไอน้ำ 20 ตันต่อชั่วโมง) : วันที่ |
|               | 14 มีนาคม 2544                                        |
+---------------+------------------------------------------------------+
| บัตร           | เฟสแรก (ไฟฟ้า 122 เมกะวัตต์และไอน้ำ 41 ตันต่อชั่วโมง) : เลขที่ |
| ส่งเสริมการลงทุน | 1697/2540 ลงวันที่ 13 พฤศจิกายน 2540                     |
|               |                                                      |
|               | เฟสที่สอง (ไฟฟ้า 9.8 เมกะวัตต์และไอน้ำ 20 ตันต่อชั่วโมง) :     |
|               | เลขที่ 1403(1)/2544 ลงวันที่ 15 มิถุนายน 2544               |
+---------------+------------------------------------------------------+
| ประเภท        | ประเภท 7.1 กิจการผลิตไฟฟ้าและไอน้ำ                       |
| กิจการที่ได้รับการ |                                                      |
| ส่งเสริมการลงทุน |                                                      |
+---------------+------------------------------------------------------+
| ระยะเวลาที่ไ    | เฟสแรก (ไฟฟ้า 122 เมกะวัตต์และไอน้ำ 41 ตันต่อชั่วโมง) :      |
| ด้รับสิทธิประโยชน์ | ตั้งแต่วันที่ 17 มีนาคม 2542 ถึงวันที่ 16 มีนาคม 2550            |
|               |                                                      |
|               | เฟสที่สอง (ไฟฟ้า 9.8 เมกะวัตต์และไอน้ำ 20 ตันต่อชั่วโมง) :     |
|               | ตั้งแต่วันที่ 20 พฤศจิกายน 2545 ถึงวันที่ 19 พฤศจิกายน 2553      |
+---------------+------------------------------------------------------+
| สิทธิและประโยชน์ | ให้บริษัทได้รับสิทธิและประโยชน์ตามพระราชบัญญัติส่งเสริมการลงทุน    |
|               | พ.ศ. 2520 ดังต่อไปนี้                                    |
|               |                                                      |
|               | - ให้ได้รับอนุญาตนำคนต่างด้าวเข้ามาในราชอาณาจักร ตามมาตรา 25 |
|               |                                                      |
|               | - ให้คนต่างด้าวได้รับอนุญาตทำงานตามมาตรา 25 และ 26         |
|               |                                                      |
|               | -                                                    |
|               | ให้ได้รับอ                                              |
|               | นุญาตให้ถือกรรมสิทธิ์ในที่ดินตามจำนวนที่คณะกรรมการส่งเสริมการลงทุน |
|               | (“คณะกรรมการ BOI”) พิจารณาเห็นสมควร ตามมาตรา 27        |
|               |                                                      |
|               | - ให้ได้รับยกเว้นอากรขาเข้าสำหรับเครื่องจักร ตามมาตรา 28      |
|               |                                                      |
|               | - ให้ได้รับยกเว้นภาษีเงินได้นิติบุคคลตามมาตรา 31 เป็นระยะเวลา 8 |
|               | ปี นับแต่วันที่เริ่มมีรายได้จากการประกอบกิจการ                  |
|               |                                                      |
|               | - ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม    |
|               | ซึ่งได้รับยกเว้นภาษีเงินได้นิติบุคคลตามมาตรา 31                 |
|               | ไปรวมคำนวณเพื่อเสียภาษีเงินได้ตลอดระ                       |
|               | ยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลตามมาตรา |
|               | 34                                                   |
|               |                                                      |
|               | -                                                    |
|               | ให้ได้รับอ                                              |
|               | นุญาตให้นำหรือส่งเงินออกนอกราชอาณาจักรเป็นเงินตราต่างประเทศได้ |
|               | ตามมาตรา 37                                          |
+---------------+------------------------------------------------------+

การตลาดและภาวะการแข่งขัน

อุตสาหกรรมไฟฟ้าของประเทศไทย

ในปัจจุบันระบบผลิตไฟฟ้าส่วนใหญ่และระบบส่งไฟฟ้าทั้งหมดของประเทศไทย
อยู่ในความดูแลของการไฟฟ้าฝ่ายผลิตแห่งประเทศไทย (กฟผ.)
ส่วนระบบจำหน่ายไฟฟ้าและการบริการค้าปลีกนั้น อยู่ในความดูแลของการไฟฟ้านครหลวง (กฟน).
และ การไฟฟ้าภูมิภาค(กฟภ.) เท่านั้น โดย กฟผ. เป็นผู้ดำเนินการผลิตและส่งไฟฟ้าขายให้แก่
กฟน. และ กฟภ. โดยที่ กฟน. จะรับผิดชอบการจัดจำหน่ายไฟฟ้า ให้แก่ผู้ใช้ไฟฟ้าในเขตกรุงเทพฯ
นนทบุรี และสมุทรปราการ ส่วน กฟภ. รับผิดชอบในเขตจังหวัดอื่นๆ ที่เหลือทั้งหมดของประเทศ

จากอัตราการเจริญเติบโตอย่างรวดเร็วของความต้องการใช้ไฟฟ้าในประเทศไทย
ทำให้กำลังการผลิตติดตั้งไฟฟ้ารวมจากโรงไฟฟ้าของ กฟผ.
เพียงอย่างเดียวไม่สามารถตอบสนองต่อความต้องการใช้ไฟฟ้าภายในประเทศได้
รัฐบาลจึงได้ให้เอกชนเข้ามามีส่วนร่วมในการเพิ่มกำลังการผลิตไฟฟ้ารวมภายในประเทศ
อีกทั้งเป็นการช่วยแบ่งเบาภาระทางด้านการลงทุนของรัฐในระบบการผลิตและระบบจำหน่ายไฟฟ้าภายใต้โครงการผู้ผลิตไฟฟ้ารายเล็ก
(Small Power Producer : SPP) และผู้ผลิตไฟฟ้าเอกชนรายใหญ่ (Independent Power
Producer : IPP)

นอกจากนี้ประเทศไทยยังมีการรับซื้อไฟฟ้าจากประเทศเพื่อนบ้าน ได้แก่
สาธารณรัฐประชาธิปไตยประชาชนลาว ประเทศสหภาพพม่า และสาธารณรัฐประชาชนจีน
โดยในปัจจุบันมีการรับซื้อไฟฟ้าจากลาวเป็นจำนวน 340 เมกะวัตต์
และมีข้อตกลงจะรับซื้อไฟฟ้าจากลาวจำนวนรวม 3,000 เมกะวัตต์ ภายในปี 2549 จากพม่าจำนวน
1,500 เมกะวัตต์ภายในปี 2553 และจากจีนจำนวน 3,000 เมกะวัตต์ภายในปี 2560

นโยบายและลักษณะการตลาด

บริษัทเป็นผู้ผลิตไฟฟ้ารายเล็ก (Small Power Producer)
ผลิตและจำหน่ายพลังงานไฟฟ้าและพลังงานความร้อนโดยจำหน่ายไฟฟ้าให้กับ กฟผ.
และจำหน่ายไฟฟ้าและไอน้ำให้กับโรงงานอุตสาหกรรม
ในเขตสวนอุตสาหกรรมเครือสหพัฒน์-ศรีราชา
บริษัทได้คำนึงถึงผลกระทบจากการหยุดชะงักของการจัดส่งไฟฟ้าและไอน้ำที่มีต่อคุณภาพและปริมาณการผลิตของลูกค้าอุตสาหกรรม
จึงมุ่งเน้นให้ความสำคัญของความมีเสถียรภาพในการผลิตและการส่งมอบอันเป็นกลยุทธ์สำคัญในการดำเนินธุรกิจ
นอกจากนี้ยังใช้ราคาเป็นกลยุทธ์ทางการตลาดโดยการให้ส่วนลดค่าไฟฟ้าตามปริมาณการใช้จากราคาฐาน
ซึ่งเป็นอัตราค่าไฟฟ้าที่การไฟฟ้าส่วนภูมิภาคประกาศใช้
รวมทั้งการคิดราคาไอน้ำที่ต่ำกว่าต้นทุนการผลิตไอน้ำที่มีอยู่เดิมของโรงงานอุตสาหกรรม
ทำให้โรงงานทั้งหมดเลือกซื้อไฟฟ้าและไอน้ำจากบริษัท

ภาวะการแข่งขัน

นอกจาก กฟผ. ซึ่งเป็นผู้ผลิตและจำหน่ายไฟฟ้าหลักของประเทศแล้ว
ยังมีการจัดจำหน่ายไฟฟ้าโดยผู้ผลิตไฟฟ้าเอกชนรายใหญ่ (Independent Power Producers:
IPP) และผู้ผลิตไฟฟ้ารายเล็ก (Small Power Producer: SPP) อีกหลายราย
อย่างไรก็ตามสภาพการแข่งขันภายในอุตสาหกรรมนี้ จัดได้ว่าไม่รุนแรง
เนื่องจากเป็นธุรกิจที่ต้องใช้เงินลงทุนสูง และต้องอาศัยความชำนาญในการดำเนินการ
การแข่งขันกันจะมีเฉพาะช่วงการขออนุญาตดำเนินโครงการและเจรจาสัญญาซื้อขายเท่านั้น
หลังจากเริ่มจำหน่ายไฟฟ้าแล้วผู้ผลิตแต่ละรายต่างส่งมอบไฟฟ้าให้กับ กฟผ.
ในปริมาณและตามราคาที่กำหนดในสัญญา
ในส่วนของผู้ผลิตไฟฟ้ารายเล็กซึ่งมีการจำหน่ายไฟฟ้าบางส่วนให้กับภาคเอกชนโดยตรงนั้น
เป็นการจำหน่ายให้กับผู้ใช้ในนิคมอุตสาหกรรมต่างๆ และภายในพื้นที่ที่ได้รับสัมปทาน
จึงไม่มีการแข่งขันกันข้ามพื้นที่ คู่แข่งขันจะมีเพียง กฟภ. เท่านั้น

การจัดหาผลิตภัณฑ์หรือบริการ

ลักษณะการจัดให้ได้มาซึ่งผลิตภัณฑ์เพื่อจำหน่าย

บริษัทมีโรงไฟฟ้าเพียงแห่งเดียว ตั้งอยู่บนพื้นที่ประมาณ 18 ไร่
ภายในเขตสวนอุตสาหกรรมเครือสหพัฒน์-ศรีราชา ตำบลหนองขาม อำเภอศรีราชา จังหวัดชลบุรี
โดยมีกำลังการผลิต ปริมาณการผลิต และอัตรากำลังการผลิตไฟฟ้าและไอน้ำในช่วงปี 2545 –
2546 ดังต่อไปนี้

  --------------------------------------------------- ----------- -----------
  ไฟฟ้า                                                ปี 2545      ปี 2546

  กำลังการผลิตติดตั้ง (Installed Capacity) (เมกะวัตต์)       131.8       131.8

  ปริมาณพลังงานไฟฟ้าสูงสุดที่สามารถผลิตได้( เมกะวัตต์-ชั่วโมง/ปี)   1,078,363   1,154,568

  ปริมาณพลังงานไฟฟ้าที่ผลิตออกจำหน่ายจริง ( เมกะวัตต์-ชั่วโมง/ปี)  788,329     835,717

  อัตราการใช้ประโยชน์ (ร้อยละ)                            73.10       72.38
  --------------------------------------------------- ----------- -----------

  --------------------------------------------------- --------- ----------
  ไอน้ำ                                                ปี 2545    ปี 2546

  กำลังการผลิตติดตั้ง (ตันต่อชั่วโมง)                          61        61

  ปริมาณไอน้ำสูงสุดที่สามารถผลิตได้ (ตัน/ปี)                    378,840   534,360

  ปริมาณไอน้ำผลิตและส่งออกจำหน่ายจริง (ตัน/ปี)                190,482   189,599

  อัตราการใช้ประโยชน์ (Utilization Factor) (ร้อยละ)       50.28     35.48
  --------------------------------------------------- --------- ----------

วัตถุดิบหลักที่ใช้ในการผลิต

วัตถุดิบหลักที่ใช้ในขบวนการผลิตคือก๊าซธรรมชาติ, น้ำมันดีเซล, น้ำ และสารเคมีต่างๆ สรุปได้ดังนี้

1) ก๊าซธรรมชาติ

ก๊าซธรรมชาติเป็นเชื้อเพลิงหลักของกระบวนการผลิตไฟฟ้าประเภทพลังงานความร้อนร่วม
บริษัทได้ทำสัญญาซื้อขายก๊าซธรรมชาติระยะยาวกับ ปตท. เมื่อวันที่ 1 ตุลาคม 2541 อายุสัญญา 21
ปี นับจากวันที่ 14 เมษายน 2542 ซึ่งเป็นวันแรกที่บริษัทได้เริ่มดำเนินการใช้ประโยชน์เพื่อการค้า
สัญญาดังกล่าวสามารถต่ออายุสัญญาได้อีก 4 ปี โดยความเห็นชอบของคู่สัญญาทั้ง 2
ฝ่ายก่อนจะหมดอายุสัญญา 1 ปี

นับตั้งแต่บริษัทเริ่มดำเนินการผลิตและจำหน่ายไฟฟ้า
บริษัทไม่เคยประสบปัญหาเรื่องคุณภาพก๊าซและเรื่องปริมาณก๊าซที่ไม่เพียงพอ

2) น้ำมันดีเซล

น้ำมันดีเซลเป็นเชื้อเพลิงสำรองสำหรับผลิตไอน้ำในกรณีที่ไม่สามารถผลิตไอน้ำจากโรงไฟฟ้าเนื่องจากไม่มีก๊าซ

ธรรมชาติ
โดยบริษัทได้สำรองน้ำมันดีเซลไว้ให้เพียงพอกับการเดินเครื่องเต็มกำลังการผลิตไอน้ำสำหรับจำหน่ายให้ลูกค้าได้อย่างต่อเนื่อง
ทั้งนี้ น้ำมันดีเซลจะถูกขนส่งมายังบริษัทโดยรถบรรทุกน้ำมัน

นับตั้งแต่บริษัทเริ่มดำเนินการผลิตและจำหน่ายไฟฟ้า
บริษัทไม่เคยประสบปัญหาการหยุดชะงักของการจัดส่งก๊าซ ธรรมชาติ
ซึ่งมีการใช้น้ำมันดีเซลสำหรับการทดสอบความพร้อมของหม้อน้ำสำรองเท่านั้น

3) น้ำ

น้ำที่ใช้ในโรงไฟฟ้าของบริษัทซื้อมาจาก บริษัท จัดการและพัฒนาทรัพยากรน้ำภาคตะวันออก จำกัด
(มหาชน) โดยทำเป็นสัญญาซื้อขายน้ำดิบระหว่างกันเมื่อวันที่ 5 มีนาคม 2541 สัญญามีอายุ 25
ปีนับตั้งแต่วันที่บริษัทก่อสร้างทางแยกจ่ายน้ำแล้วเสร็จสมบูรณ์
บริษัทยังมีแหล่งน้ำดิบสำรองเพื่อใช้ในกรณีฉุกเฉินอีกแหล่งหนึ่งคือน้ำในอ่างเก็บน้ำภายในเขตสวนอุตสาหกรรมเครือสหพัฒน์-ศรีราชา
จังหวัดชลบุรี ซึ่งมีขนาดความจุของอ่างเก็บน้ำทั้งสิ้นเท่ากับ 120,000 ลูกบาศก์-เมตร

4) สารเคมี

สารเคมีที่ใช้ในโรงไฟฟ้าพลังความร้อนร่วมของบริษัทเป็นสารเคมีสำหรับปรับปรุงคุณภาพน้ำ
เพื่อใช้ในการผลิตน้ำเลี้ยงหม้อน้ำ (Demineralized Water)
โดยสารเคมีทั้งหมดสามารถจัดหาได้จากผู้ผลิตภายในประเทศ

ทั้งนี้ บริษัทไม่มีความเกี่ยวโยงกันกับผู้จัดส่งวัตถุดิบทุกประเภท
ยกเว้นกรณีการซื้อน้ำดิบจากอ่างเก็บน้ำในสวนอุตสาหกรรมซึ่งเป็นการซื้อขายกับ บมจ.
สหพัฒนาอินเตอร์โฮลดิ้ง ซึ่งมีความเกี่ยวข้องกัน

การปฏิบัติการเดินเครื่องและบำรุงรักษา

บริษัท ออปอเรชั่นนอล เอ็นเนอร์ยี่ กรุ๊ป จำกัด
เป็นผู้รับผิดชอบดำเนินการการปฏิบัติการเดินเครื่องและบำรุงรักษาโรงไฟฟ้า, ระบบสายส่ง
และระบบท่อ ของบริษัทเป็นระยะเวลา 7 ปี
ตามอายุสัญญาการปฏิบัติการเดินเครื่องและบำรุงรักษาโรงไฟฟ้า (Operational and
Maintenance Agreement)

บริษัท ออปอเรชั่นนอล เอ็นเนอร์ยี่ กรุ๊ป จำกัด
มีผู้บริหารและพนักงานที่มีความเชี่ยวชาญและประสบการณ์ในการบริหารโรงไฟฟ้าทั้งในประเทศและในภูมิภาค
อาทิ อินเดีย ฟิลิปปินส์ ไต้หวัน เป็นต้น
จึงสามารถนำประสบการณ์ในการบริหารโรงไฟฟ้าหลายแห่งมาช่วยพัฒนาให้การปฏิบัติการเดินเครื่องและบำรุงรักษาโรงไฟฟ้าเป็นไปอย่างมีประสิทธิภาพ
รวมไปถึงการลดต้นทุนในการดำเนินการต่างๆ
และในกรณีที่มีการลาออกของบุคลากรที่รับผิดชอบในการปฏิบัติการก็สามารถส่งบุคลากรซึ่งมีความเชี่ยวชาญมาปฏิบัติการทดแทนได้ทันที

มาตรการรองรับในกรณีที่โรงไฟฟ้าประสบปัญหาทางด้านการผลิต

ในกรณีที่บริษัทไม่สามารถส่งมอบไฟฟ้าให้โรงงานในสวนอุตสาหกรรมเครือสหพัฒน์-ศรีราชาได้
ไม่ว่าจะด้วยเหตุผลว่าเครื่องจักรที่บริษัทใช้ในการผลิตอยู่ในระหว่างการปิดเพื่อซ่อมบำรุงหรือประสบกับปัญหาในการผลิต
บริษัทจะรับไฟฟ้าจาก กฟภ. มาจ่ายต่อให้กับลูกค้าได้ทันที
นอกจากนี้บริษัทได้มีการทำสัญญาเช่าเครื่องจักรสำรองสำหรับใช้ทดแทนเครื่องจักรที่ต้องถอดออกเพื่อทำการซ่อมบำรุง

การจัดการด้านสิ่งแวดล้อมของโรงไฟฟ้าของบริษัท

บริษัทมีการแต่งตั้งคณะทำงานตรวจติดตามคุณภาพสิ่งแวดล้อมอย่างต่อเนื่อง รวมทั้งว่าจ้างบริษัท
อีสเทิร์นไทยคอนซัลติ้ง 1992 จำกัด
จัดทำรายงานติดตามมาตรการลดผลกระทบและติดตามตรวจสอบคุณภาพสิ่งแวดล้อมนำเสนอต่อสำนักงานนโยบายและสิ่งแวดล้อม
สำนักงานอุตสาหกรรม จังหวัดชลบุรี เป็นประจำทุก 6 เดือน ทำให้คุณภาพสิ่งแวดล้อมในด้านต่างๆ
อันประกอบด้วย คุณภาพอากาศ, ระดับเสียงภายในโรงไฟฟ้า และคุณภาพน้ำทิ้ง
อยู่ในเกณฑ์ที่ดีกว่ามาตรฐานที่กำหนด ส่งผลให้โรงไฟฟ้าของบริษัทได้รับรางวัล
“สถานประกอบการที่ปฏิบัติตามมาตรการลดผลกระทบสิ่งแวดล้อม
ตามข้อกำหนดรายงานการวิเคราะห์ผลกระทบสิ่งแวดล้อมดีเด่น โครงการประเภทโรงไฟฟ้า
ประจำปี พ.ศ. 2543” เมื่อวันที่ 20 กันยายน 2543 จากสำนักงานนโยบายและแผนสิ่งแวดล้อม
กระทรวงวิทยาศาสตร์ เทคโนโลยีและสิ่งแวดล้อม
และได้รับการรับรองระบบการจัดการสิ่งแวดล้อมตามมาตรฐาน ISO 14001
จากสถาบันสิ่งแวดล้อมไทย เมื่อวันที่ 2 กุมภาพันธ์ 2545

จากการตรวจประเมินและติดตามการปฏิบัติตามระบบการจัดการสิ่งแวดล้อมตามมาตรฐาน ISO
14001 ในปี 2546 โดยสถาบันรับรองมาตรฐานไอเอสโอ (MASCI)
ได้สรุปว่าไม่พบปัญหาความไม่สอดคล้องใดๆในระบบ
และการดำเนินการของบริษัทมีการพัฒนาอย่างต่อเนื่อง